Case ID: 1114058
Sentence 4: Hüquqi məsələlər: İddiaçı “X7 Azərbaycan” QSC cavabdehlər Cavabdeh1, Cavabdeh2 və Cavabdeh3 qarşı iddia ərizəsi ilə və Azərbaycan Respublikası MPM-in 53-cü maddəsinə əsasən iddia tələbinin həcminin artırılmasına dair ərizə ilə məhkəməyə müraciət edərək, cavabdehlərdən müştərək (birgə) qaydada 112751,85 manat əsas kredit borcunun, 17554,37 manat əsas məbləğə hesablanmış faiz borcunun, 2445,00 manat hər gecikdirilmiş günə görə cərimə borcunun, 10 manat müqavilə üzrə öhdəliklərin pozulmasına dair borcluya bildirişin və ipoteka qoyana ipoteka qoyulmuş əmlaka tutmanın yönəldilməsi haqqında bildirişin göndərilməsi üçün çəkilmiş poçt xərclərinin, dövlət büdcəsinə ödənilmiş 30 manat dövlət rüsumunun ümumilikdə, 132791,22 manat məbləğində borcun “X7 Azərbaycan” QSC-nin xeyrinə tutulması, habelə Banka olanborcun digər cavabdehlərdən tutulması ilə eyni zamanda ipoteka qoyulmuş mülkiyyət hüququ ilə Cavabdeh1 mülkiyyətində olan ünvan 1 ünvanında yerləşən 2 mərtəbəli, 4 otaqlı, yaşayış sahəsi 65.4 kv.metrdən ibarət olan mənzilə yönəldilməsi, ipoteka predmetinin ilkin satış qiymətinin ipoteka müqaviləsinə əsasən tərəflər arasında razılışdırılmış 200000 manat olmaqla açıq hərracdan satılması hesabına ödənilməsi, ipoteka ilə yüklü edilmiş əmlakın satışından əldə edilmiş məbləğ borc məbləğinin ödənilməsi üçün kifayət etmədikdə məbləğin qalan hissəsi cavabdehlərin digər əmlakları hesabına təmin edilməsi, yaşayış sahəsindən istifadə hüquqlarına xitam verilməklə bir ay müddətində boşadılması barədə qətnamə çıxarılmasını xahiş etmişdir.